Vuvuzela

Vuvuzela – apie 1 m pučiamasis instrumentas, naudojamas Pietų Afrikos futbolo sirgalių. Manoma, kad pavadinimas kilęs iš zulų kalbos ir reiškia „kelti triukšmą“. Gausiai stadione pučiamos vuvuzelos sukuria garsą, primenantį bičių spiečiaus zyzimą. Tradicinės vuvuzelos gaminamos iš alavo ir plačiai naudojamos vietinėse Afrikos futbolo varžybose. Į pasaulio čempionatą metalinius instrumentus neštis uždrausta, todėl jam specialiai paruoštos plastikinės vuvuzelos.

Vuvuzela turi seną kultūrinę kilmę. Nuo senovės Afrikoje ožragiai naudoti genties sąšaukoje, babuinų medžioklėje.

Dalis žaidėjų, komentatorių, sirgalių reiškė pasipiktinimą vuvuzelų keltu triukšmu XIX pasaulio futbolo čempionate, tačiau oponentai teigia, kad vuvuzelos sukuria savitą afrikietišką koloritą.

Pučiamieji instrumentai
Futbolo sirgalių kultūra